Devolusjonskrigen
Store norske leksikon,Historie,Verdens historie og samtidshistorie,Europa,Frankrikes historie
Devolusjonskrigen var en krig mellom Frankrike og Spania fra 1667 til 1668 om land i spanske eksklaver i Flandern.
Ludvig 14 hevdet at devolusjonsprinsippet som gjaldt i privatretten i noen nederlandske provinser, også hadde statsrettslig gyldighet. Ludvigs dronning Maria Theresia, datter av Filip 4 i første ekteskap, skulle i så tilfelle ha arvekrav på De spanske Nederlandene. Kravet ble avvist, franskmennene rykket inn i Flandern og erobret Franche-Comté. Men trippelalliansen, inngått i 1668 mellom England, Nederland og Sverige, tvang Ludvig 14 til å slutte fred i Aachen samme år. Frankrike gav opp Franche-Comté, men beholdt tolv festninger i De spanske Nederlandene, blant annet Charleroi, Tournai og Lille. Les mer i Store norske leksikon Frankrikes historie De spanske Nederlandene